Knjižnica Slovenske Konjice

Od nekdaj lepe so zgodbe živele ...
2025-02-08 16:00 - 19:00 (Europe/Ljubljana) | Dom kulture Slovenske Konjice, Mestni trg 4, Slovenske Konjice, 3210

Akademija ob slovenskem kulturnem prazniku v Občini Slovenske Konjice
2025-02-07 19:00 | Dom kulture Slovenske Konjice, dvorana, Mestni trg 4, Slovenske Konjice
Akademija ob slovenskem kulturnem prazniku s podelitvijo priznanj za uspešno delo na kulturnem področju bo v petek, 7. februarja 2025 ob 19. uri.Prejemniki priznanj za uspešno delo na kulturnem področju bodo znani v ponedeljek, 27. januarja.
Slavnostni govornik bo Tadej Drobne.
Za program bodo poskrbeli dijaki Gimnazije Slovenske Konjice, ki bodo predstavili Adelmo von Vay, skrivnostno baronico, pisateljico, humanitarko, zdravilko, spiritistko in teozofinjo, ki je velik del svojega življenja živela v Slovenskih Konjicah. Letos mineva 100 let od njene smrti in v Občini Slovenske Konjice se bomo z več dogodki spominjali njenega življenja in dela.
Lepo vabljeni!

Javno zbiranje semen za Knjižnico semen
2025-02-06 17:00 - 18:30 | Mala galerija Doma kulture Slovenske Konjice, Mestni trg 4, Slovenske Konjice, 3210, Slovenija
𝗝𝗔𝗩𝗡𝗢 𝗭𝗕𝗜𝗥𝗔𝗡𝗝𝗘 𝗦𝗘𝗠𝗘𝗡 𝗭𝗔 𝗞𝗡𝗝𝗜Ž𝗡𝗜𝗖𝗢 𝗦𝗘𝗠𝗘𝗡𝟲. 𝟮. 𝟮𝟬𝟮𝟱 𝗠𝗘𝗗 𝟭𝟳.𝟬𝟬 𝗜𝗡 𝟭𝟴.𝟯𝟬𝗠𝗔𝗟𝗔 𝗚𝗔𝗟𝗘𝗥𝗜𝗝𝗔 𝗗𝗢𝗠𝗔 𝗞𝗨𝗟𝗧𝗨𝗥𝗘𝗦𝗟𝗢𝗩𝗘𝗡𝗦𝗞𝗘 𝗞𝗢𝗡𝗝𝗜𝗖𝗘

V Splošni knjižnici Slovenske Konjice zbiramo semena lokalnih sort vrtnin za KNJIŽNICO SEMEN.Knjižnica semen, ki temelji na brezplačni izmenjavi semen, je eden od načinov ohranjanja kulturne dediščine in prispeva k varovanju biotske pestrosti kulturnih rastlin. Z aktivnostmi knjižnice semen se krepita lokalna skupnost in medsebojna povezanost občanov.
Prosimo vse, ki imate doma shranjena dobra domača semena vrtnin in jih imate več, kot jih potrebujete zase, da ta semena darujete Knjižnici semen. Iz Knjižnice semen pa izposodite tista, ki jih še nimate.
𝐙𝐛𝐫𝐚𝐧𝐚 𝐬𝐞𝐦𝐞𝐧𝐚 𝐛𝐨𝐦𝐨 𝐫𝐚𝐳𝐝𝐞𝐥𝐢𝐥𝐢 𝐯 𝐊𝐧𝐣𝐢ž𝐧𝐢𝐜𝐨 𝐬𝐞𝐦𝐞𝐧 𝐯 𝐒𝐥𝐨𝐯𝐞𝐧𝐬𝐤𝐢𝐡 𝐊𝐨𝐧𝐣𝐢𝐜𝐚𝐡 𝐢𝐧 𝐙𝐫𝐞č𝐚𝐡.

Več o knjižnici semen najdete na spletni strani Splošne knjižnice Slovenske Konjice: www.knjiznica-slovenskekonjice.si.
Partner v projektu: Zeliščni vrt in kmetija Majnika.

Info: Splošna knjižnica Slovenske Konjice, 03 758 04 33, info@knjiznicakonjice.si.

Odprtje razstave Žana Juharta: ADELMA
2025-02-04 18:00 | Dom kulture Slovenske Konjice, Mestni trg 4, Slovenske Konjice, 3210
ADELMAIntermedijska razstava

4. 2. 2025, 18.00
Velika galerija Doma kulture Slovenske Konjice
Avtor: Žan Juhart

Ob stoletnici smrti Adelme von Vay vstopamo v razmislek o neznanem, ki presega vsakdanje izkušnje. Njeno življenje, prepleteno z misticizmom in iskanjem resnice, ostaja simbol preseganja meja med vidnim in nevidnim.
Intermedijska razstava združuje preteklost in prihodnost v raziskovanju meja fizičnega in duhovnega, vidnega in nevidnega. V središču dogajanja je vprašanje, kako nas neizrekljivo še danes oblikuje in navdihuje.

Razstava je na ogled do 7. 3. 2025.

Informacije: Center za kulturne prireditve Slovenske Konjice, 03 758 04 37.

Petra Klima: Po poteh taboriščnikov II
2025-01-27 18:00 - 19:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
𝐏𝐨𝐧𝐞𝐝𝐞𝐥𝐣𝐞𝐤, 𝟐𝟕. 𝟏. 𝟐𝟎𝟐𝟓, 𝟏𝟖.𝟎𝟎Velika galerija Doma kulture Slovenske Konjice
𝗣𝗲𝘁𝗿𝗮 𝗞𝗹𝗶𝗺𝗮, 𝘇𝗴𝗼𝗱𝗼𝘃𝗶𝗻𝗮𝗿𝗸𝗮Potopisno-zgodovinsko predavanje: Po poteh taboriščnikov II

Že drugo leto bomo s predavanjem obeležili svetovni dan spomina na žrtve holokavsta.
Znani izrek pravi: »Historia magistra vitae est« (Zgodovina je učiteljica življenja.) Pa vendarle smo vsakdan priča, da se zgodovina žal prevečkrat ponavlja. Prostori, predmeti, zapisani spomini … pa nas še naprej opominjajo na pretekle dogodke. V opomin na preteklost in na obeležitev dneva spomina na žrtve holokavsta, 27. januarja se bomo skozi fotografije in zgodbe poglobili v dogodke iz taborišč Auschwitzu in Dachau.

Vstop prost!

Zimske radosti
2025-01-25 10:00 | Kulturni dom Loče, dvorana, Stari trg 15, Loče, 3215, Slovenija
SOBOTA, 25. JANUAR 2025, 10.00
DOM KULTURE LOČE, DVORANA
GLEDALIŠČE MAKARENKO

Prvi sneg je prekril jaso pred brlogom medvedka Jake in ustvaril pravo zimsko pravljico. Medvedek Jaka, navdušen nad belo snežno odejo, se od veselja valja po snegu in kmalu dobi briljantno zamisel: “Zgradil bom pravega sneženega moža!” Toda za ta pravljični podvig bo potreboval pomoč svojih dobrih prijateljev, zajčka Ušeskota, jelena Jelenkota in ptička Čivkota.
Skupaj se podajo na zimsko dogodivščino, polno smeha, radosti in nepričakovanih presenečenj. Bodo zmogli postaviti najlepšega sneženega moža vseh časov? Spremljajte medvedka in družbo ter uživajte v čarobnih trenutkih, ki jih prinaša zima. Predstava Zimske radosti prinaša toplino zimskega časa in poudarja pomen prijateljstva ter sodelovanja. Pridružite se našim ljubkim junakom na tem čarobnem popotovanju skozi sneg, smeh in nepozabne zimske radosti!

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

𝐝𝐝𝐫. 𝐀𝐧𝐚 𝐕𝐨𝐯𝐤: 𝐈𝐳𝐝𝐞𝐥𝐚𝐯𝐚 𝐨𝐠𝐥𝐣𝐢𝐤𝐨𝐯𝐞 𝐠𝐫𝐞𝐝𝐞 - dodatno predavanje
2025-01-21 18:00 - 19:30 | Kulturni dom Loče, dvorana, Stari trg 15, Loče, 3215, Slovenija
𝐃𝐨𝐝𝐚𝐭𝐧𝐨 𝐩𝐫𝐞𝐝𝐚𝐯𝐚𝐧𝐣𝐞𝐓𝐨𝐫𝐞𝐤, 𝟐𝟏. 𝟏. 𝟐𝟎𝟐𝟓, 𝟏𝟖.𝟎𝟎, 𝐃𝐨𝐦 𝐤𝐮𝐥𝐭𝐮𝐫𝐞 𝐋𝐎Č𝐄𝐝𝐝𝐫. 𝐀𝐧𝐚 𝐕𝐨𝐯𝐤, 𝐈𝐳𝐝𝐞𝐥𝐚𝐯𝐚 𝐨𝐠𝐥𝐣𝐢𝐤𝐨𝐯𝐞 𝐠𝐫𝐞𝐝𝐞
Ddr. Ana Vovk je profesorica na oddelku za geografijo mariborske filozofske fakultete. Ustanovila je Učni poligon za samooskrbo Dole, ki je nagrajen z nacionalno nagrado za drugo najboljšo učno pot v Sloveniji.Splošna knjižnica Slovenske Konjice, enota Loče je 9. 1. 2025 organizirala predavanje, Zakaj nam umira rodovitna zemlja?
Zaradi velikega zanimanja bomo organizirali dodatno predavanje o izdelavi ogljikove grede brez oranja.
Udeležba je brezplačna.
Informacije: Splošna knjižnica Slovenske Konjice, 03 758 04 33, in info@knjiznicakonjice.si.

Abonma: Trio pupe
2025-01-19 19:00 | Dom kulture Slovenske Konjice, dvorana, Mestni trg 4, Slovenske Konjice
NEDELJA, 19. JANUAR 2025, 19.00
DOM KULTURE SLOVENSKE KONJICE, DVORANA
GLEDALIŠČE KOPER

Donatella, Fiorella in Marija so sestre, ki jih v življenju poleg skupnega očeta (materi sta dve, sestri) druži še ljubezen do popevk iz petdesetih let prejšnjega stoletja in nastopanje pod skupnim imenom Trio Pupe. Za tokratni koncert se zdi, da bi lahko bil njihov zadnji skupni nastop, saj ta mineva v pričakovanju »izida« oporoke po očetovi smrti, od katere si (četudi obstaja možnost, da je oče del premoženja zapustil tudi materama in številnim ljubicam) atraktivna in dominantna Primorka Donatella obeta največji delež ter z njim možnost za »osamosvojitev« in solistično kariero. Čakanje na oporoko med ne več prav mlade sestre vnese nemir, znova vzniknejo stare zamere in zdi se, da med seboj kar tekmujejo v »strupenosti« in v tem, katera bo drugo bolj prizadela; Donatella neusmiljeno in žaljivo strelja z vsemi topovi, simpatična in obilna Fiorella, ki jo z Donatello druži tudi skupna mati, ostaja ravnodušna in šaljiva, a je sposobna nasprotnico »zabiti« v trenutku, konservativna Korošica Marija pa se panično trudi miriti strasti … Vse dokler vse tri znova ne premaga sestrska ljubezen.
Glasbena komedija za tri igralce (prav ste prebrali, za igralce), zabavna, v rimanih in narečno obarvanih dialogih, predvsem pa všečna s priredbami znanih napevov in popevk od petdesetih let naprej, nadaljuje niz uprizoritev, s katerimi se Gledališče Koper v slovenskem gledališkem prostoru vse bolj uveljavlja kot glasbeno gledališče.

Režija: Jaka Ivanc.
Slovenska besedila songov: Gašper Tič.

Igralska zasedba:
Uroš Smolej,
Danijel Malalan,
Rok Matek.

Kino Slovenske Konjice: Dunja in princesa iz Alepa
2025-01-18 17:00 | Dom kulture Slovenske Konjice, dvorana, Mestni trg 4, Slovenske Konjice
Dunja živi v Alepu, tisočletnem mestu, ki je bilo nekdaj središče sveta. Živahna kodrolasa deklica obožuje igro, učenje in odkrivanje novih receptov. Čas preživlja v vrvežu tržnice, kjer z dedkom iščeta sestavine za okusne jedi, ki jih pripravlja babica. Življenje je polno prijaznih sosedov, slikovitih pripovedk in živahne glasbe. Nekega večera pa skupina uniformiranih mož odpelje Dunjinega očeta. Tudi na ulicah je vse bolj čutiti stopnjevanje napetosti. Ko se začne vojna, skušata Dunjina babica in dedek zaščititi deklico in poiskati varnejši kraj. Dunja s sabo vzame le nekaj semen črnike, ki naj bi imela čarobne moči. Potovanje jih vodi čez kopno in morje, nevarnosti pa premagujejo s pogumom, polnim upanja, medsebojne pomoči in tudi humorja.

Vstopnice: 5 €.

Kino Loče: Dunja in princesa iz Alepa
2025-01-17 17:00 | Kulturni dom Loče, dvorana, Stari trg 15, Loče, 3215, Slovenija

Koncertni cikel pri Didiju: Monja Obrul, Martin Sikur & Mojca Menoni Sikur
2025-01-10 18:00 | Dom kulture Slovenske Konjice, dvorana, Mestni trg 4, Slovenske Konjice
V tokratnem Koncertem ciklu pri Didiju se nam bodo predstavili balerina Monja Obrul, violinistka Mojca Menoni Sikur in violončelist Martin Sikur. Balerina Monja Obrul je članica mariborskega baleta, ki navdušuje v zaupanih vlogah. Njeni začetki segajo v Glasbeno šolo Slovenske Konjice, kjer je pri štirih letih začela obiskovati ure klasičnega baleta.
Monja Obrul se je po nižji baletni šoli na Konservatoriju za glasbo in balet Maribor in na Baletni šoli v Slovenskih Konjicah vpisala na prestižno Kraljevo baletno višjo šolo v Londonu v Angliji. Študij je zaključila na Akademiji za ples Alme Mater Europea. Že zgodaj je prejela številne nagrade in priznanja. Njena profesionalna kariera vključuje sodelovanje s priznanimi baletnimi skupinami, kot so Kraljevi balet v Londonu in Mikhailovsky Ballet v Sankt Peterburgu med njihovo turnejo po Japonski. V Baletu Slovenskega narodnega gledališča Maribor je nastopala v najuspešnejših baletnih produkcijah.

Violinistka Mojca Menoni Sikur je diplomirala na Akademiji za glasbo v Ljubljani v razredu Dejana Bravničarja in na isti akademiji uspešno zaključila specialistični podiplomski študij pri Vasiliju Meljnikovu. Svoje znanje je nadgrajevala pri Pavlu Vernikovu na Fondazione Musicale Santa Cecilia v Portogruaru in na številnih mednarodnih mojstrskih tečajih pri priznanih profesorjih. Igra v Klavirskem triu Ars Musica, v orkestru Spira mirabilis in je članica komornega orkestra FB banda, ki deluje pod umetniškim vodstvom klarinetista Mateta Bekavca. Mojca je vodja drugih violin v Simfoničnem orkestru RTV Slovenija.

Martin Sikur je violončelo študiral pri Cirilu Škerjancu na Akademiji za glasbo v Ljubljani, pri Enricu Bronziju in Giovanniju Gnocchiju na Fondazione Musicale Santa Cecilia v Portogruaru, komorno igro pa pri Chia Chouju na Univerzi za glasbo in upodabljajočo umetnost v Gradcu. Za svoje glasbeno delovanje je prejel več nagrad in priznanj. Izpopolnjeval se je na mojstrskih tečajih violončela in komorne igre pri priznanih profesorjih. Bil je član mladinskega orkestra Gustav Mahler. Kot solist ali komorni glasbenik nastopa doma in v tujini. Martin Sikur igra v FB bandi in je član orkestra Slovenske filharmonije.

Monja Obrul – balet,Mojca Menoni Sikur – violina,Martin Sikur – violončelo.

Vstopnina: 12 €.Učenci, dijaki, študentje: brezplačen vstop.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

ddr. Ana Vovk: Zakaj nam umira rodovitna zemlja in kako jo spet oživeti?
2025-01-09 18:00 - 19:30 | Kulturni dom Loče, dvorana, Stari trg 15, Loče, 3215, Slovenija
PREDAVANJE9. 1. 2025, Dom kulture Ločeddr. ANA VOVKZakaj nam umira rodovitna zemlja in kako jo spet oživeti?

Ana Vovk Korže je profesorica na oddelku za geografijo mariborske filozofske fakultete. Dvojna doktorica znanosti pri svojem delu povezuje področje fizične geografije, pokrajinske ekologije, varovanja okolja in možnosti za regionalni razvoj. Kot pedagoginja je ustanoviteljica in pobudnica učnih poligonov, ki omogočajo spoznavanje naravnih zakonitosti od blizu. Ustanovila je Učni poligon za samooskrbo Dole, ki je nagrajen z nacionalno nagrado za drugo najboljšo učno pot v Sloveniji.

Vstop prost!

Organizatorica: Splošna knjižnica Slovenske Konjice.

Foto: Večer v živo.

Silvestrovanje s S.O.S. kvintetom
2024-12-31 22:00 | Mestni trg Slovenske Konjice, Mestni trg 4, Slovenske Konjice, 3210, Slovenija
S.O.S.ovci radi priskočijo na pomoč tudi tam, kjer je potrebna dobra glasba, veselje in ples. Kvintet je nastal v želji po muziciranju, prijateljstvu in skupni glasbeni viziji. Zamisli, znanje in veselje so združili, saj želijo dobro glasbo posredovati ljudem, ki so željni razvajanja ušes in plesa. Poskrbijo, da še tako slabo razpoložene zasrbijo pete, dobra volja pa se naseli v njihovih srcih.

Zasedbo sestavlja šest odličnih, izobraženih glasbenikov, z dolgoletnimi izkušnjami na glasbeni sceni, v postavi klasičnega kvinteta s pevko. Pestra instrumentalna zasedba ima širok nabor kvintetovske glasbe, melodij v izvedbi diatonične harmonike ter zimzelene in aktualne zabavne ritme.
Njihova pristna energija in čuteča interpretacija zadovoljita vse glasbene navdušence.
Vstop prost.

Koncert: Eva Boto
2024-12-30 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Eva Boto, najmlajša slovenska predstavnica na Evroviziji, zmagovalka Slovenske Popevke in šova Znan obraz ima svoj glas, bo občinstvo prazničnega Mestnega trga v Slovenskih Konjicah, popeljala skozi edinstveno koncertno zgodbo in predstavila vrhunce svojega glasbenega ustvarjanja.

Otroško silvestrovanje: Mojca Robič in prihod Dedka Mraza
2024-12-30 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Pridružite se nam na Otroškem silvestrovanju na Mestnem trgu v Slovenskih Konjicah, na katerem bomo skupaj z Mojco Robič pričakali Dedka Mraza in se po mestu popeljali s prazničnim vlakom Konjičanom.
Na dogodku bodo nastopili plesalci Plesna šola Pika, za zaključek večera pa bodo poskrbeli Gonobeats!

Lepo vabljeni!

Družinski filmi: Čarobno potovanje na Luno
2024-12-29 17:00 | Dom kulture Slovenske Konjice, dvorana, Mestni trg 4, Slovenske Konjice
Animirani družinski film temelji na podlagi ene najbolj priljubljenih nemških knjig za otroke do danes z naslovom “Peterchens Mondfahrt”. Zgodba filma, v bistvu nemška različica Petra Pana, pripoveduje zgodbo malega Petra, ki se skupaj z majskim hroščem, gospodom Brenčačem in gospodom Spančkom podajo na čarobno potovanje, da bi rešili Petrovo sestrico pred zlobnimi silami Meseca.

Vstop je prost.

Družinski filmi: Superbožiček- Loče
2024-12-28 17:00 | Kulturni dom Loče, dvorana, Stari trg 15, Loče, 3215, Slovenija
Po toliko letih razveseljevanja otrok po vsem svetu Božiček hrepeni po novih dogodivščinah in zdi se, da ne more zbrati svoje legendarne motivacije, zagona in energije, da bi izpolnil svoje poslanstvo. Sanja o tem, da bi bil bolj podoben svojemu idolu, filmskemu superjunaku »SuperBožičku«, ki se bori tudi z zlikovci, medtem ko otrokom vsepovsod dostavlja igrače. Toda ko štiri dni pred božičem zaradi nesreče Božiček izgubi spomin, začne verjeti, da je res Superbožiček in se odpravi iskat filmskega zlobneža Grumpusa, svojega največjega sovražnika. Božiček, ki ga zasleduje njegov ljubki škrat Leo in ga obupano želi najti, namesto tega naleti na 11-letno deklico Billie, ki spozna, da je zdaj morda edino upanje, da reši božič.

Toda stvari se še bolj presenetljivo obrnejo, ko Božiček naleti na resničnega zlikovca: Franka Fafnirja, podlega lastnika tovarne igrač, ki ga je razjezil Božičkov zmagoslavni uspeh, ko je otrokom brezplačno delil kakovostne igrače in tako uničil trg Fafnirjevim poceni izdelkom. Ko Fafnir spozna, da se ta lažni Superbožiček ne spomni, da je pravi Božiček, skuje zlobni načrt, da bi ga ugrabil in prevzel nadzor nad delavnico Severnega pola. Zdaj, ko so do božiča ostali le še štirje dnevi, morata Billie in Leo sodelovati, da bi poiskala način, kako Božičku povrniti spomin in ga vrniti na severni tečaj, preden bo božič uničen!

Vstopnice: 5 €.Kupite jih lahko v pisarni Centra za kulturne prireditve Slovenske Konjice ali eno uro pred pričetkom filma.

Družinski filmi: Škratki
2024-12-28 17:00 | Dom kulture Slovenske Konjice, dvorana, Mestni trg 4, Slovenske Konjice
Škratki so nazaj v človeškem svetu, kjer jih čaka sladko doživetje polno akcije.Starodavna zgodba o slavnih škratjih prednikih pravi, da so škratje in ljudje živeli složno, dokler jih preradovedna krojačeva žena ni pregnala v podzemlje. Zdaj živijo tam že več stoletji. Nadobudni in malce jezikavi škratovki Škrati pa se podzemni svet zdi grozno dolgočasen, zato jo nekega dne mahne v človeški svet. S prijateljema Kepkom in Bučkom se znajde v slaščičarni godrnjavega peka Tea, ki je v težavah. Odplačati mora velike dolgove, njegova slaščičarna pa je že več let zaprta. Pif, paf in puf, še dobro, da so škratki spet tu. Škrati bo Teu pomagala, med mesenjem, gnetenjem, stepanjem, valjanjem in sladkanjem pa odkrila tudi pravi škratovski namen.

Vstop je prost.

Družinski filmi: Superbožiček
2024-12-27 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija

Koncert: Leopold I. in Drügi
2024-12-26 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Dogodek se bo ob 17. uri pričel z nastopom Plesne šole Jay Dance Studio, plesnimi animacijami, nadaljeval pa z ognjenim šovom Arbadakarba in koncertom odličnega Leopolda I. z bandom.

Po mestu se boste lahko zapeljali s prazničnim z vlakom Konjičanom.

Leopold I. je gornjeradgonski raper, ki v svojih besedilih portretira malega človeka. Odstira zavese na fluorescentnih fasadah urejenih podeželskih hiš in na videz popolnim družinam kuka v krožnike po nedeljski maši. Leopold I. se je na slovenski glasbeni sceni uveljavil leta 2021 z vrsto prodornih in družbeno angažiranih skladb, ki jih je leta 2022 zaokrožil na svojem debitantskem albumu »Dobro jütro«.

Praznični kino z vsebino: VIHARNIK Z ROBA - 100 LET SKALAŠEV
2024-12-19 18:00 - 20:00 | Dom kulture Slovenske Konjice, Mestni trg 4, Slovenske Konjice, 3210
ČETRTEK, 19. 12., OB 18. URI
Dom kulture Slovenske Konjice
VIHARNIK Z ROBA – 100 LET SKALAŠEV
Joža Čop, mali človek iz ljudstva si je pridobil globoko spoštovanje, zaupanje in poklon celotne slovenske intelektualne elite ter svojih sodobnikov. Enako pa tudi vseh kasnejših generacij slovencev. Bil je vzor Skalašem, Oton Župančič pa mu za pedesetletnico napiše ter posveti odo, – bil pa je tudi vzor celotni kasnejši prihajajoči mladi generaciji alpinistov. Nastopil je v prvih dveh slovenskih filmih »V kraljestvu zlatoroga« ter »Triglavske strmine«, ob 80-letnici pa se mu je pisatelj Tone Svetina poklonil z avtobiografskim romanom »Stena« Vseeno pa pravi: »Nikoli nisem plezal zaradi slave in časopisov, da bi si potem ljudje z menoj brisali rit.« Film je hkrati zgodba o Skalaših ter zibelki, rojstvu in začetkih oblikovanja slovenske intelektualne ter športne elite, slovenskega vitalizma, samozavesti in narodnega ponosa.
Režija: Igor Vrtačnik
Igralska zasedba: Miha Habjan, Marta Krejan Čokl, Maj Pavček, idr.
Prijazno povabljeni.
Vstop prost!

Večerja bedakov - za izven
2024-12-15 20:00 | Dom kulture Slovenske Konjice, dvorana, Mestni trg 4, Slovenske Konjice
Si predstavljate, kaj se dejansko zgodi, ko na večerjo povabite bedaka svetovne klase? Peter (Pierre) se s prijatelji rad igra nenavadno igro – idiotsko večerjo. Vsakdo od povabljenih ima nalogo, da na večerjo pripelje največjega bedaka. Tisti, ki bo predstavil najbolj spektakularnega, redek biser, bedaka svetovnega razreda, je zmagovalec! A v tem našem večeru se dogaja katastrofa za katastrofo, padajo maske in tisti, ki je verjel, da se bo smejal, se morda ne bo tako zelo. V nekaj minutah gre vse narobe, življenje se obrne na glavo, zgodi se najbolj nepričakovano in – smešno čez vse!

Avtor: Francis Veber.Režija: Bojan Emeršič.Igrajo: Jernej Kogovšek, Primož Vrhovec, Maja Martina Merljak, Gregor Podričnik, Robert Korošec.

Vstopnice so na voljo v pisarni Centra za kulturne prireditve Slovenske Konjice.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

Tinko Polovinko
2024-12-14 10:00 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 14. DECEMBER 2024, 10.00
DOM KULTURE SLOVENSKE KONJICE, DVORANA
KULTURNI ZAVOD VELIKI UP

Predstava je narejena po znani glasbeni pravljici Janeza Bitenca. Tinko je poseben fant, ki si
zjutraj obleče samo eno hlačnico in en rokav, eno nogavičko in en čevelj. Umije si samo zgornjo polovičko zob, popije samo pol kozarca mleka in pride samo do pol poti do dedka in babice. Ker vidi polovico sveta takega, kot je zares, polovico pa takega, kakršnega si ga želi, ga okolica gleda postrani. Predstava praznuje prijateljstvo domišljije brez meja in resničnega
sveta s takšnimi in drugačnimi pravili. Premiero je predstava doživela leta 2009,od takrat je
doživela že več kot 400 ponovitev po vsej Sloveniji. Prepletanje igranega, petega in lutkovnega skozi vedno sveže improvizirane delčke predstave vedno znova zaživi kot nekaj novega.

Igra: Jernej Čampelj.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Grdi raček
2024-12-07 10:00 - 10:30 | Kulturni dom Loče, dvorana, Stari trg 15, Loče, 3215, Slovenija
SOBOTA, 7. DECEMBER 2024, 10.00
DOM KULTURE LOČE, DVORANA
ZAVOD GRAJSKO LUTKOVNO GLEDALIŠČE SEVNICA

Zgodba temelji na pravljici priznanega danskega pisatelja H. C. Andersena. Glavni akter je mali grdi raček (v resnici labod), ki se izvali v račjem gnezdu, ker pa je drugačen od ostalih malih račk, ga takoj označijo za grdega. V ospredje je postavljen motiv drugačnosti, ki je velik problem v odnosu med ljudmi še dandanes, saj se prepogosto srečujemo z njo in jo obravnavamo neenako in z zadržki.
Na vprašanje, ali smo vsi enaki je tako odgovor jasen. Ne, nismo! Zgodba nam sporoča, da bi vsak moral namreč iskati samega sebe po svoji lastni poti, ki je sicer veliko težja, polna razočaranj in nasprotovanja. Ne nasedaj trenutnemu ugodju okolja, ki pa ni tvoje … Čeprav si zaradi svoje drugačnosti za večino »grdi raček«, se boš nekega dne, ko boš na cilju, pogledal v ogledalo in zagledal iskrenost samega sebe, izpolnjenega, zadovoljnega in srečnega …
Sporočilo zgodbe je predvsem pokazati nesprejemljivost ljudi do drugačnih in neupoštevanje njihovih pravic in pogledov, mnenj. Pravljica nas želi naučiti sprejemati, še posebej pa ceniti drugačnost.
Režija: Snježana Pungerčič.
Kreacija in izdelava lutk: Bernard Pungerčič.
Izdelava scenskih elementov: Bernard Pungerčič.
Igrata: Lea Pungerčič in Snježana Pungerčič.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Prižig prazničnih luči in odprtje drsališča s Kiro Štruc Jurički
2024-12-05 16:30 - 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Juhuhu, praznični čas je tu!

Pridružite se nam na ploščadi pred Domom kulture Slovenske Konjice, četrtek, 5. 12. 2024, ob 16.30, da skupaj prižgemo praznične luči , odpremo drsališče in pričnemo s krašenjem mestnih smrečic.

Nastopila bo prav posebna gostja, domačinka Kira Štruc Jurički, polfinalistka šova Slovenija ima talent.

Ste pripravljeni na praznični december v Občini Slovenske Konjice?

Praznični kino z vsebino: MESTNE PROMENADE - SLOVENSKE KONJICE
2024-12-04 18:00 - 20:00 | Dom kulture Slovenske Konjice, Mestni trg 4, Slovenske Konjice, 3210
SREDA, 4. 12., OB 18. URI
Dom kulture Slovenske Konjice
DOKUMENTARNA SERIJA MESTNE PROMENADE – SLOVENSKE KONJICE
Ustvarjalci dokumentarne serije Mestne promenade, ki že vrsto let nastaja v uredništvu izobraževalnih oddaj TV Slovenija, so letos obiskali tudi Slovenske Konjice. Sprehodili so se po mestu, v katerem sta jih prav posebej nagovorila bogata zgodovina in slikovita dediščina z izstopajočimi kulturnimi spomeniki, kot so nadžupnijska cerkev sv. Jurija, Stari grad in Žička kartuzija. Pridružili so se tudi praznovanju zavetnika mesta na Jurjevanju ter se pogovarjali z vodjo TIC-a mag. Tjašo Kangler in umetnostno zgodovinarko ddr. Natašo Golob. Dokumentarna serija Mestne promenade je televizijski kulturni potopis po slovenskih mestih in trgih s predstavitvijo njihove zgodovine, dediščine in tradicionalnega utripa. Konjiško oddajo so sooblikovali urednik, scenarist in voditelj Andrej Doblehar, režiserka Petra Hauc in direktor fotografije Robert Doplihar.
Po ogledu dokumentarne serije o Slovenskih Konjicah bo sledil pogovor z ustvarjalci.
Vstop je prost.

Mesto v gosteh na 40. Slovenskem knjižnem sejmu: 10. LITERARNI FESTIVAL SPIRALA
2024-12-01 14:00 - 14:45 | Gospodarsko razstavišče Ljubljana, Dimičeva ulica 13, 1504 Ljubljana
10. LITERARNI FESTIVAL SPIRALA, 1. 12. 2024, 14:00 – 14:45
Gospodarsko razstavišče; Glavni oder

Moderator:
Maja Furman in Tonja Jelen

Sodelujoči:
Pisateljica Adriana Kuči, bralci prispevkov.

Opis dogodka:
Tradicionalni literarni festival Spirala. Predstavitev 10. Literarne revije Spirala. Prebiranje pesmi, zgodb in pravljic. Podelitev nagrad. Spirala je postala del slovenske literarne krajine. Gre za literarno revijo, ki nagovarja širšo literarno sceno, tako vizualno kot vsebinsko.

Mesto v gosteh na 40. Slovenskem knjižnem sejmu: DREVO ZA PTICE
2024-12-01 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
DREVO ZA PTICE, 1. 12. 2024, 13:00 – 13:45
Gospodarsko razstavišče; Glavni oder

Sodelujoči:
8 članov Ljubiteljskega gledališča Petra Simonitija Celje. Recital bo prepleten z glasbo.

Opis dogodka:
Člani Ljubiteljskega gledališča Petra Simonitija Celje se bodo skozi recitale poklonili pesniku Ivanu Minattiju. V veznem besedilu, ki ga je oblikovala scenaristka dogodka Jana Kvas, je zapisano, da so njegove pesmi kot ptice.

Mesto v gosteh na 40. Slovenskem knjižnem sejmu: POTOVANJE SKOZI MINATTIJEVO POEZIJO
2024-11-30 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
POTOVANJE SKOZI MINATTIJEVO POEZIJO, 30. 11. 2024, 13:00 – 13:45
Gospodarsko razstavišče; Pogovorna postaja

Sodelujoči:
Izvedba: Kulturno društvo Svoboda osvobaja.

Opis dogodka:
Potovanje skozi Minattijevo poezijo bo osvetlilo prvini, ki sta si na videz popolnoma nasprotujoči, a se vendarle v medsebojnem spletu lahko uresničujeta v pomembno lirično izpoved: v upanje in resignacijo, voljo in brezup, nemoč in vitalizem.
